
הכנסת השבע-עשרה                                                                                   נוסח לא מתו
מושב ראשון

פרוטוקול מס'

מישיבת ועדת הכספים

יום שני, ט' בסיוון התשס"ו (5 ביוני 2006), שעה 13:50

סדר היום: 

הצעת חוק הסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006), התשס"ו-2006 - פרק ח': רשויות מקומיות.

נכחו:
חברי הוועדה:

יעקב ליצמן - היו"ר

מגלי והבה

אביגדור יצחקי

אלי אפללו

מיכאל נודלמן

אמנון כהן

מוזמנים:

אודי בן דרור - משרד האוצר

צחי בר ציון - הלשכה המשפטית, משרד האוצר

ייעוץ משפטי: 
הלית מגידו

אפרת קוצ'ינסקי

מנהל הוועדה: 
טמיר כהן
רשמת פרלמנטרית: יפה קרינצה

פרק ח': רשויות מקומיות

היו"ר יעקב ליצמן:

          אני מחדש את הישיבה. הסעיף הבא על סדר היום הוא פרק ח': רשויות מקומיות. אנא להודיע אם יש שינויים, מה הבעיות ומה ההסכמות.  

אודי בן דרור:

          אודיע על שני סעיפים, שהיו הסכמות להוריד אותם. אחד מהם הוא נושא הרכבת והאוטובוסים, ונושא שני הוא עניין היחסים של שוכר ומשכיר וההודעה לעירייה. אלה סעיפים 24(2), 24(3). 

היו"ר יעקב ליצמן:

           יש עוד שינויים?

אפרת קוצ'ינסקי:

אם זה מפוצל, אני רוצה להודיע שגם הסיפא של סעיף 25 צריכה להיות מפוצלת מהחוק הזה, כי היא מכניסה את התיקון של סעיף (3). 

היו"ר יעקב ליצמן:

          אני מבקש להגיש הסתייגות. אני רוצה להשוות את התנאים של מוסדות חינוך כלליים עד גיל 18, שפטורים מארנונה, למוסדות שאינם מוכרים רשמית, שהם חייבים בארנונה. 

אפרת קוצ'ינסקי:

מוכר שאינו רשמי - יש לו פטור. הבעיה הספציפית שלך הייתה עם מוסד שהוא גם לא רשמי וגם לא מוכר, שם יש בעיה.

היו"ר יעקב ליצמן:

           אני מדבר על כל מוסד חינוכי שהמדינה מכירה בו. 

אפרת קוצ'ינסקי:

          זה המצב המשפטי הקיים היום.

היו"ר יעקב ליצמן:

אני רוצה שלכל מוסד חינוכי, שהמקביל לו בחינוך הכללי מקבל פטור, אני רוצה אותו דבר - גם פטור. מוסדות פטור משלמים ארנונה, למרות שהם מקבלים מהמדינה כסף. מי שמקבל מהמדינה כסף זכאי לפטור. אני צריך להיות יותר מהמדינה? אני רוצה להכניס את זה כהסתייגות.

אביגדור יצחקי:

תמצאו ניסוח שמקובל עליכם.

אפרת קוצ'ינסקי:

עלולה להיות בעיה חוקית.

אביגדור יצחקי:

אנחנו בעד זה שכל מוסדות המדינה, בין אם הם מוסדות עירייה, מדינה, חינוך מוכר, חינוך לא מוכר - כולם יהיו אותו דבר. 

היו"ר יעקב ליצמן:

           גם פטור. המדינה משתתפת באחזקה. 

אביגדור יצחקי:

          אנחנו רוצים שכל התנאים יושוו. אנחנו נצביע בעד ההסתייגות ואתם תשבו יחד עם האוצר ותנסחו את זה.

היו"ר יעקב ליצמן:

          בדיוק. מי בעד ההסתייגות? מי נגד?

הצבעה

בעד - 6

נגד - אין

נמנעים – אין

אושר

היו"ר יעקב ליצמן:

           אושר. זה ייכנס לחוק ואתם תנסחו את זה. 

אודי בן דרור:

הסעיפים המוצעים לפיצול הם 24(2) ו-24(3).

היו"ר יעקב ליצמן:

          מי בעד פיצול שני הסעיפים האלה והסיפא של סעיף 25? מי נגד?

הצבעה

בעד -רוב

נגד – אין

נמנעים – אין

אושר

יעקב ליצמן:
           הפיצול אושר, תודה. 

לאה ענתבי:
          יש עוד הסתייגויות, של חבר הכנסת אורון. 

היו"ר יעקב ליצמן:

אני לא מעלה את ההסתייגות של מי שלא נמצא. אם יש הסתייגויות מהותיות של חבר כנסת שלא נמצא מעלים את זה למעלה. 

אודי בן דרור:

יש בעיה. לחוק הזה יש מנגנון עדכון משנת 2007 והלאה. יש בעיה, ולזה התייחסה אתמול ההסתייגות של חבר הכנסת חיים אורון, להסדיר את זה לשנת 2006.

אביגדור יצחקי:

אני מצטרף להסתייגות.

אמנון כהן:

          גם אני מצטרף.

אפרת קוצ'ינסקי:

          שינינו את סעיף (ב), שינינו את (ב) בהתאם להסתייגות שהתקבלה עכשיו, של חבר הכנסת אורון. הנוסח החדש שלו: "(ב) הוראות סעיפים 7, 9 ו-10 לחוק הסדרים 1992, כנוסחם בסעיף קטן (א), יחולו משנת הכספים 2007 ואילך."

          אחרי סעיף 23 יבוא 23(א) ארנונה – הוראת שעה לשנת הכספים 2006. (א) בשנת הכספים 2006 יחולו, על אף האמור בכל דין, תקנות הסדרים במשק המדינה (ארנונה כללית ברשויות המקומיות בשנת 2000), התש"ס-2000 (בסעיף זה – התקנות) בשינויים המחויבים, ואולם –

          (1) בתקנה 1 – (א) בהגדרה "הסכום החדש", במקום "בתוספת שיעור של עד 4.8% ממנו" יקראו "בתוספת שיעור של   3.08% ממנו"; (ב) בהגדרה "משרדים, שירותים ומסחר", אחרי "ובתי מרקחת," יקראו "סניפי דואר וסוכנויות דואר שבהם ניתנים שירותים לציבור,";

                                      

          (2) בתקנה 5, לכל סכום הנקוב בפסקאות (1) עד (12) ייווספו 9.04% ממנו, ובפסקה (13) במקום "4.8%" יקראו "3.08%";

                                      

          (3) בתקנה 6, לכל סכום הנקוב בפסקאות (1) עד (11) ייווספו 10.4% ממנו, ובפסקה (12) במקום "4.8%" יקראו "3.08%";

                                      

          (4) בתקנה 9(ג), במקום "עד כ"ד באדר ב' התש"ס (31 במרס 2000)"  יקראו "עד כ"ט בתמוז התשס"ו (25 ביולי 2006)";

                   
          (5) בתקנה 12, במקום "כ"ד בשבט התש"ס (31 בינואר 2000)", יקראו "ל' בשבט  התשס"ו (28 בפברואר 2006)";

          (6) בכל מקום בתקנות, במקום "הכספים 1999" יקראו "הכספים 2005" ובכל מקום, במקום "הכספים 2000" יקראו "הכספים 2006".

                   
          (ב) על אף האמור בכל דין – (1) החלטת מועצת רשות מקומית לעניין הטלת ארנונה כללית לשנת הכספים 2006 שהתקבלה לפני פרסומו של חוק זה, בהתאם לתקנות, בשינויים המפורטים בסעיף קטן (א), תעמוד בתוקפה בשנת הכספים 2006;

          (2) מועצת רשות מקומית רשאית לקבל או לתקן החלטה בדבר הטלת ארנונה כללית לשנת הכספים 2006, ככל שיידרש להתאמתה לתקנות, בשינויים המפורטים בסעיף קטן (א),  עד כ' בתמוז התשס"ו (16 ביולי 2006); תחילת תוקפם של החלטה או תיקון החלטה כאמור, ביום א' בטבת התשס"ו (1 בינואר 2006).

                                      

          (3) החלטה כאמור בפסקה (1) או (2) תפורסם עד כ"ז בתמוז התשס"ו (23 ביולי 2006)."

                   עכשיו האוצר צריך לנמק את הסעיף.

צחי בר ציון:

          צריך להצביע על חלופה א', שאומרת שכל הסעיף הזה שדיברנו עליו עכשיו, כל ההסתייגות הזאת, יחול מתחילת השנה. אחרת תהיה בעיה.

היו"ר יעקב ליצמן:

          מי בעד חלופה א'? מי נגד?

הצבעה

בעד - 7

נגד - 1

אושר

היו"ר יעקב ליצמן:

          תודה, חלופה א' אושרה. מי בעד פרק ח': רשויות מקומיות, עם ההסתייגות שלי?

הצבעה

בעד -  7

נגד – 4

נמנעים – אין

אושר

היו"ר יעקב ליצמן:

          פרק ח' אושר, תודה רבה. הישיבה נעולה. 

הישיבה ננעלה בשעה 14:10.

